open-index/open-wikipedia-markdown huggingface dataset:
Աստված իմ, օգնիր ինձ վերապրել այս մահացու սերը

«**Աստված իմ, օգնիր ինձ վերապրել այս մահացու սերը**» (, ), երբեմն անվանվում է նաև «**Եղբայրական համբույր**»  (), Դմիտրի Վրուբելի կողմից ստեղծված գրաֆիտի նկարը Բեռլինի պատի արևելյան կողմում։ Ստեղծվելով 1990 թվականին, այն դարձել է Բեռլինի պատի գրաֆիտի արվեստի ամենահայտնի գործերից մեկը։ Նկարի վրա պատկերված են Լեոնիդ Բրեժնևը և Էրիխ Հոնեկերը սոցիալիստական եղբայրական համբույրով։ Այն 1979 թվականին Գերմանիայի Դեմոկրատական Հանրապետության հիմնադրման 30-ամյակի տոնակատարության ժամանակ արված լուսանկարի վերարտադրված տարբերակն է։

## Լուսանկար
Հայտնի լուսանկարը, որը պատկերում է հռչակավոր գրկախառնությունը, արվել է 1979 թվականի հոկտեմբերի 7-ին Արևելյան Բեռլինում` Ռեժիս Բոսուի կողմից։ Այն լայնորեն վերահրատարակվել է։ Այդ ժամանակ Բրեժնևը այցելել էր Արևելյան Գերմանիա դրա՝ որպես կոմունիստական ազգի հիմնադրման տարեդարձը նշելու համար։ Հոկտեմբերի 5-ին Արևելյան Գերմանիան և Խորհրդային Միությունը փոխադարձ աջակցության տասնամյա համաձայնագիր են ստորագրել, որի համաձայն Արևելյան Գերմանիան Խորհրդային Միությանը կտրամադրի նավեր, մեքենաներ և քիմիական սարքավորումներ, իսկ Խորհրդային Միությունն Արևելյան Գերմանիային՝ վառելիք և միջուկային սարքավորումներ։

Լուսանկարիչ Բոսուն և Վրուբելը հանդիպել են 2009 թվականին և հունիսի 16-ին միասին լուսանկարվել իրենց աշխատանքների վերարտադրության հետ։ Ներկայումս լուսանկարի իրավունքները ղեկավարվում են Corbis Corporation-ի կողմից։

## Ծանոթագրություններ

Կատեգորիա:1990 նկարներ
Կատեգորիա:Բեռլինի պատմություն
Կատեգորիա:Համբույր
Կատեգորիա:Սառը պատերազմ
Aircrack-ng

**Aircrack-ng**, ծրագրերի հավաքածու, որը նախատեսված անլար ցանցերի հայտնաբերման, փոխանցվող տրաֆիկի կասեցման WEP և WPA/WPA2-PSK բանալիների կոդավորման, ինչպես նաև անլար ցանցերի պենթեստինգի համար։ Ծրագիրը աշխատում է ցանկացած անլար ցանցային ադապտերի հետ, որը ապահովում է մոնիտորինգի ֆունկցիան։ Ծրագիրը աշխատում է Windows, UNIX, Linux և Mac OS X օպերացիոն համակարգերի վրա։ UNIX օպերացիոն համակարգերի համար նախատեսված տարբերակը իր ասենալում ունի ավելի մեծ թվով ֆունկցիաներ, ի տարբերություն Windows-տարբերակի։ aircrack-ng-ին ադապտացվել է նաև Zaurus և Maemo պլատֆորմների համար։ Ինչպես նաև գոյություն ունի ծրագրի տարբերակ, որը նախատեսված է iPhone-ի համար։։

## Հնարավորություններ
aircrack-ng-ի ծրագրային փաթեթը ներառում է․ 

## Տես նաև
* Wireshark

## Ծանոթագրություններ

## Արտաքին հղումներ
* 
*Ծրագրավորողների պաշտոնական բլոգ

Կատեգորիա:C-ով գրված ծրագրաշարեր
Կատեգորիա:GNU GPL արտոնագրով ծրագրային ապահովումներ
Կատեգորիա:Wi-Fi
Կատեգորիա:Ազատ ծրագրային ապահովում
Կատեգորիա:Անլար ցանցեր
Կատեգորիա:Աուդիտ
Կատեգորիա:Լինուքս
Կատեգորիա:Լինուքսի ծրագրային ապահովում
Կատեգորիա:Համակարգչային ցանցեր
Կատեգորիա:Հեռահաղորդակցություն
Կատեգորիա:Տեղեկատվական անվտանգություն
Տնտեսական պղպջակներ

**Տնտեսական պղպջակը** կամ **ակտիվների պղպջակը** (երբեմն կոչվում է նաև **սպեկուլյատիվ պղպջակ, շուկայի պղպջակ, գների պղպջակ, ֆինանսական պղպջակ, սպեկուլյատիվ մոլուցք** կամ **փուչիկ**) այնպիսի իրավիճակ է, որի դեպքում ակտիվների գները հիմնված են ապագայի վերաբերյալ անհասկանալի կամ անհետևողական հայացքների վրա։ Այն կարող է դիտարկվել նաև, որպես ակտիվի առևտուր այնպիսի գնով կամ գնային միջակայքում, որն էապես գերազանցում է ակտիվի ներքին արժեքը։

Մինչ որոշ տնտեսագետներ ժխտում են պղպջակների առաջացումը, պղպջակների պատճառները շարունակում են վիճելի մնալ նրանց կողմից, ովքեր վստահ են, որ ակտիվների գները հաճախ խստորեն շեղվում են ներքին արժեքներից։

Առաջարկվել են մի շարք բացատրություններ, իսկ ուսումնասիրություններն էլ վերջերս ցույց են տվել, որ պղպջակները կարող են ի հայտ գալ, անգամ, առանց անորոշության, շահարկումների կամ սահմանափակ ռացիոնալության, և այս դեպքում դրանք կարելի է անվանել ոչ սպեկուլյատիվ պղպջակներ կամ արևային կետերի հավասարակշռություն։ Նման դեպքերում, պղպջակները կարող են վիճարկելի լինել ռացիոնալության տեսանկյունից այն պարագայում, երբ ներդրողներին,  յուրաքանչյուր կետում, ամբողջությամբ փոխհատուցում են այն բանի համար, որ պղպջակը կարող է պայթել ավելի բարձր եկամտաբերության պատճառով։ Այս մոտեցումները պահանջում են, որպեսզի պղպջակների պայթելու ժամանակացույցը կանխատեսվի մոտավորապես, և պղպջակների գործընթացն էլ հաճախ մոդելավորվի՝ Մարկովի անցման մոդելի կիրառությամբ։ Նման բացատրությունները ենթադրում են, որ պղպջակներն, ի վերջո, կարող են առաջանալ գների համակարգման գործընթացների արդյունքում։

Պղպջակների ձևավորման ավելի ուշ տեսությունները հուշում են, որ այս իրադարձություններն ունեն սոցիոլոգիական պատճառ։ Օրինակ, բացատրությունները կենտրոնացել են զարգացող սոցիալական նորմերի և այն դերի վրա, որը մշակութային հիմք ունեցող պատմությունները կամ պատմվածքները կատարում են այս իրադարձություններում։

Քանի որ իրական շուկաներում, հաճախ դժվար է դիտարկել ներքին արժեքները, ապա պղպջակները, սովորաբար, վերջնականապես տարբերակվում են ռետրոսպեկտիվորեն՝ գների հանկարծակի անկումից հետո։ Նման անկումը հայտնի է, որպես *բախում* կամ *պղպջակի պայթյուն*։ Տնտեսական պղպջակում, գները կարող են անկայուն տատանվել, ինչի պատճառով էլ դրանց կանխատեսումը զուտ առաջարկի ու պահանջարկի տեսանկյունից անհնարին է դառնում։

Ակտիվների պղպջակները այժմ լայնորեն դիտարկվում են որպես ժամանակակից տնտեսական պատմության կրկնվող առանձնահատկություն՝ սկսած 1600-ականներից։ Հոլանդական Ոսկե դարաշրջանի կակաչի մոլուցքը (1630-ականների կեսերին) հաճախ համարվում է արձանագրված առաջին տնտեսական պղպջակը։

Պղպջակի ինչպես պայթյունի, այնպես էլ անկման փուլը հանդիսանում են դրական արձագանքի մեխանիզմի օրինակներ (ի տարբերություն բացասական արձագանքի մեխանիզմի, որը որոշում է հավասարակշռության գինը նորմալ շուկայի պայմաններում)։

## Ծանոթագրություններ

Կատեգորիա:Բիզնեսի ձախողում
Կատեգորիա:Գործարար ցիկլեր
Քրիստոսի չարչարանքները։ Հարություն

**«Քրիստոսի չարչարանքները։ Հարություն»** (), ամերիկյան աստվածաշնչյան ֆիլմ էպիկական դրամա ժանրում։ Ռեժիսորն է Մել Գիբսոնը, իսկ սցենարի հեղինակն է Ռենդալ Ուոլեսը։ Գլխավոր դերերում են՝ Ջեյմս Կևիզելը, Մայա Մորգենշտերնը, Մոնիկա Բելուչին, Հրիստո Ժիվկովը և Ֆրանչեսկո Դե Վիտոն։

Ֆիլմը համարվում է  «Քրիստոսի չարչարանքները» (2004) ֆիլմի շարունակությունը, որը նույնպես նկարահանել է Մել Գիբսոնը։ «Քրիստոսի հարությունը», որը նվիրված էր Հիսուսի մահից 12 ժամ առաջ տեղի ունեցած իրադարձություններին և նրա հարության համառոտ նկարագիրն է։ Շարունակությունը նվիրված կլինի այն իրադարձություններին, որոնք տեղի են ունեցել Հիսուսի խաչելության երեք օրերին և նրա հարությանը։

## Սյուժե
Շարունակությունը նվիրված է այն իրադարձություններին, որոնք տեղի են ունեցել Հիսուս Քրիստոսի խաչելության և հարության երեք օրերի միջև։

## Դերերում
* Ջեյմս Կևիզել՝ Հիսուս
* Մայա Մորգենշտերն՝ Մարիամ
* Մոնիկա Բելուչի՝ Մարիամ Մագդաղենացի
* Հրիստո Ժիվկով՝ Հովհաննես
* Ֆրանչեսկո Դե Վիտո՝ Պետրոս

## Արտադրություն
2016 թվականի հունիսին հայտարարվել է այն մասին, որ Գիբսոնը սկսել է աշխատել «Քրիստոսի չարչարանքները» ֆիլմի շարունակության վրա, որը նվիրված է Հիսուսի հարությանը։ Ֆիլմի սցենարիստն է Ռենդալ Ուոլեսը, որը գրել է նաև «Քաջ սիրտը» (1995) ֆիլմի սցենարը։ Սեպտեմբերին Գիբսոնը ցանկություն հայտնեց ֆիլմի բեմադրության համար։ Ըստ նրա, ֆիլմը կթողարկվի մի քանի տարի անց, քանի որ սա մեծ նախագիծ է։ Նոյեմբերին Գիբսոնը հաստատեց ֆիլմի անվանումը՝ «Քրիստոսի Հարությունը» () և ենթադրեց, որ ֆիլմի մի մասը տեղի է ունենալու դժոխքում՝ նշելով, որ ֆիլմը նվիրվելու է Հիսուսի մահից մինչև նրա վերադարձն ընկած եռօրյա ժամանակահատվածին։ 2018 թվականի հունվարին Ջեյմս Կևիզելը հաստատեց, որ նա կրկին կկատարի Հիսուսի դերը։ Ֆիլմի նկարահանումները պետք է սկսվեին 2019 թվականի մայիսի 10-ին, սակայն այն հետաձգվել է անհասկանալի պատճառներով, իսկ պրեմիերան սպասվում է 2021 թվականի մարտին։

## Տես նաև
* Հիսուսի հարություն
* Տերունական պատկեր

## Ծանոթագրություններ

## Արտաքին հղումներ

Կատեգորիա:2021 ֆիլմեր
Կատեգորիա:Մել Գիբսոնի ֆիլմեր
Կատեգորիա:Ամերիկյան դրամա ֆիլմեր
Կատեգորիա:Հիսուս Քրիստոս
Կատեգորիա:Ամերիկյան կինոէպոպեաներ
Կատեգորիա:2025 դրամա ֆիլմեր
Կատեգորիա:Ամերիկյան անկախ ֆիլմեր
Կատեգորիա:2025 ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ֆիլմեր քրիստոնեության մասին
Անսովոր ընկերը

**«Անսովոր ընկերը»** () խորհրդային նկարված մուլտիպլիկացիոն ֆիլմ` ըստ Յուրի Յակովլևի սցենարի և նրա «Ես գնում եմ ռնգեղջյուրի հետևից» պատմվածքի։ Ռեժիսորը Ստելա Արիստակեսովան ն է, մուլտֆիլմը նկարահանվել է 1975 թվականին, «Սոյուզմուլտֆիլմ» ստուդիայում։

## Սյուժե
Մուլտֆիլմը պատմում է տղայի և ռնգեղջյուրի բարեկամության մասին։

## Հեղինակներ
* Սցենարի հեղինակ` Յուրի Յակովլև
* Ռեժիսոր`  Ստելա Արիստակեսովա
* Բեմադրող նկարիչներ` Ս. Կալաչյով, Կ. Կարպով
* Կոմպոզիտոր` Եվգենի Բոտյարով
* Օպերատոր` Կաբուլ Ռասուլով
* Հնչյունային օպերատոր` Բորիս Ֆիլչիկով
* Մուլտիպլիկատորներ` Գալինա Բարինովա, Ալեքսանդր Գորլենկո, Էլվիրա Մասլովա, Ալեքսանդր Մազաև, Հովսեփ Կուրոյան, Վլադիմիր Զարուբին, Ելենա Մալաշենկովա, Օլգա Օռլովա, Օլեգ Սաֆրոնով, Լ. Կռիլովա
* Նկարիչներ` Իրինա Սվետլիցա, Ե. Գոլոլոբովա, Ե. Տաննենբերգ
* Օգնականներ` Տ. Դոմբրովսկայա, Ս. Սկրեբնևա
* Խմբագիր` Նատալյա Աբրամովա
* Տնօրեն` Լյուբով Բուտիրինա
* Դերերը հնչյունավորել են`
** Սվետլանա Խարլապ` տղա
** Եվգենի Լեոնով` Նոսիկ ռնգեղջյուր և հեղինակի ձայն
** Ելենա Կամբուրովա` ուսուցչուհի Վալենտինա Վասիլևնա 
** Տատյանա Պելտցեր` գազանանոցի աշխատող

## Տես նաև
* «Հենց այնպես» մուլտֆիլմ, որի ռեժիսորը Ստելա Արիստակեսովան է

## Ծանոթագրություններ

## Գրականություն
*  . Иллюстрации и текст по мультфильму.

## Արտաքին հղումներ
* Մուլտֆիլմը YouTube-ում

Կատեգորիա:1975 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Բզեզիկները։ Մրջյունների հովտի արկածները

**Բզեզիկները։ Մրջյունների հովտի արկածները** (), լիամետրաժ մուլտֆիլմ, որը նկարահանվել է 2013 թվականին, համանուն մուլտսերիալի սիքվելն է։

Ֆիլմն նվիրված է նկարիչ Ժան Ժիրոյի հիշատակին, որը մասնակցել է արտադրությանը, սակայն մահացել է պրեմիերայից մեկ տարի առաջ։

## Սյուժե
Սև մրջյունների խումբը պատահաբար հայտնաբերում է դաշտում շաքարավազի արկղ, որը մոռացել էին պիկնիկ եկած զբոսաշրջիկները։ Այդ գտածոն հսկայական նշանակություն ուներ մրջյունների ամբողջ ցեղի համար, և նրանք որոշում են տուփը տեղափոխել մրջնանոց, և նրանց ընկերը` զատիկը, օգնում է նրանց։ Բայց տուփի վառ գույնը գրավում է կարմիր մրջյուններին, որոնք զորք են հավաքում, որպեսզի իրենց փոքր եղբայրներից խլեն արժեքավոր ավարը։ Հակամարտությունը վերածվում է մեծ պատերազմի և մրջնանոցի շրջմափակման, բայց խիզախ զատիկը կարողանում է լուծել խնդիրը և օգնել իր ընկերներին հաղթել կարմիր ագրեսորներին։

## Պարգևներ և փառատոններ
* Առաջադրում` Tallinn Black Nights Film Festival (Լավագույն մանկական ֆիլմ)
* Առաջադրում` Եվրոպական կինոակադեմիա (Լավագույն անիմացիոն ֆիլմ)
* Առաջադրում` San Sebastian International Film Festival (Լավագույն անիմացիոն ֆիլմ)
* Ընտրություն` «Օսկար» և BAFTA մրցանակ
* Հաղթանակ` Mill Valley Film Festival (San Francisco) (Children’s FilmFest Gold Award)
* Հաղթանակ` Chicago International Children’s Film Festival (Պատվավոր մրցանակ)
* Հաղթանակ` China International Cartoon and Animation Festival (Արծաթե գավաթ մրցանակ)
* Հաղթանակ` 5th Magritte Awards (Լավագույն արտասահմանյան ֆիլմ մրցանակ` արտադրական համագործակցության համար)
* Հաղթանակ` 40th «Սեզար կինոմրցանակ» (Լավագույն անիմացիոն ֆիլմ)

## Տես նաև
* Բզեզիկներ` ռուսական մուլտֆիլմ

## Ծանոթագրություններ

Կատեգորիա:Ֆրանսիական ֆիլմեր
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Blackout Tuesday

**Blackout Tuesday** (), երաժշտական արդյունաբերության տարրերի կոլեկտիվ ակցիա՝ ի նշան ռասիզմի և ոստիկանական բռնության դեմ բողոքի։ Ակցիան, որը կազմակերպվել է որպես պատասխան Ջորջ Ֆլոյդի, Ահմուդ Արբերիի և Բրեոնա Թեյլորի մահերին, տեղի է ունեցել երեքշաբթի՝ 2020 թվականի հունիսի 2-ին։ Դրան մասնակցել են նաև երաժշտության և կինոյի մի շարք հայտնի գործիչներ։ Նախագծին մասնակցող գործարարներին խորհուրդ է տրվում զերծ մնալ երաժշտության թողարկումից և այլ բիզնես գործառնություններից։

## Նկարագրություն
Գործողության կոչը նախաձեռնվել է Atlantic Records-ի մարքեթինգի ավագ տնօրեն Բրիանա Ագեմանգի և Ջամիլա Թոմասի կողմից։ Ինստագրամում օգտատերերը մասնակցում են նախագծին՝ հրապարակելով սև քառակուսու մեկ լուսանկար #blackouttuesday հեշթեգով։ Այնուամենայնիվ, որոշ օգտատերեր հրապարակել են լուսանկարն օգտագործելով #blacklivesmatter կամ #BLM (վերջինիս հապավումը) հեշթեգները։ Քանի որ Black Lives Matter-ի հետ կապված հեշթեգներն օգտագործվում են ակտիվիստների և այլ մասնակիցների կողմից շարունակվող բողոքի ակցիաների ժամանակ տեղեկատվության փոխանակման համար, սև քառակուսիների տեղադրումը սխալ հեշթեգով վտանգի տակ է դնում քննադատական տեղեկատվությունը և թարմացումները։

Բիզնեսը մասնակցում է ակցիային տարբեր ձևերով։ Սևամորթ ամերիկացիներին խնդրում են ոչ մի բան չգնել և չվաճառել իրենց տնտեսական ուժը և միասնությունը ցույց տալու համար։ Spotify-ը հայտարարել է, որ 8 րոպե և 46 վայրկյան տևողությամբ լռության պահ կավելացնի օրվա ընթացքում որոշ փոդքասթների և փլեյլիստների մեջ։

## Միջոցառումներ
Կազմակերպությունները, որոնք աջակցում են Blackout Tuesday-ին, ենթադրում են, որ այս օրը կարող է դառնալ ռասիզմի և հասարակության համար դրա հետևանքների մասին մտածելու հնարավորություն։ Մյուսները կարծում են, որ դա հնարավորություն է շեղվել աշխատանքից և կենտրոնանալ ուրիշներին օգնելու վրա։

## Ծանոթագրություններ

## Արտաքին հղումներ
*Կազմակերպիչների վեբ կայք՝ #TheShowMustBePaused 

Կատեգորիա:Հակառասիզմ
Կատեգորիա:Հակաֆաշիզմ
Կատեգորիա:Ջորջ Ֆլոյդի մահ
Կատեգորիա:Ռասիզմ
Այծի և ոչխարի մասին

**Այծի և ոչխարի մասին** (), 2005 թվականին նկարված ռուսական անիմացիոն ֆիլմ, որը նկարահանվել է «Անիմոս» ստուդիայում։ Ռեժիսոր Սերգեյ Գլագոլևը ստեղծել է մուլտֆիլմն ըստ Յուրի Կովալի հեքիաթի։

## Սյուժե
Ձմռանը Կոզմա Միկիտիչ այծին և Բորիսիչ ոչխարին դուրս է անում ծույլ տերը, որը չի կարողանում նրանց կերակրել։ Նրանք գնում են անտառ` տնից գայլի գլուխը վերցնելով, որը դնում են պայուսակի մեջ։ Անտառում նրանք հանդիպում են կրակի շուրջը հավաքված գայլերի մի խմբի։ Այծը և ոչխարը ձևացնում են, որ իրենց պայուսակը լի է գայլի գլուխներով, և նրանք պատրաստվում են դոնդող պատրաստել։ Գայլերը վախենում են և փախչում։ Արջին հանդիպելուց հետո գայլերը վերադառնում են, իսկ այծն ու ոչխարըն այդ ժամանակ բարձրանում են կաղնու ծառի վրա։ Երբ գայլերը կաղնու տակ հավաքվում են, ոչխարն ընկնում է նրանց վրա, իսկ այծն ընկնում է արջի վրա։ Գայլերն ու արջը վերջնական վախենում են։ Այծն ու ոչխարը մնում են անտառում ապրելու, իսկ գայլերը նրանց օգնում են տնտեսության գործերով։

## Հեղինակներ
*  Ռեժիսոր` Սերգեյ Գլագոլև
*  Սցենարի հեղինակ` Սերգեյ Գլագոլև
*  Բեմադրող նկարիչ` Գալինա Էստիս
*  Օպերատոր` Ալեքսանդր Չեխովսկի 
*  Հնչյունային ռեժիսոր` Վիկտոր Բրուս
*  Անիմատորներ` Սերգեյ Գլագոլև, Ֆազիլ Հասանով, Վլադիմիր Կադուխին, Յուլիյա Արոնովա, Իլյա Պանկրատով 
*  Կոմպոզիտոր` Իլյա Շևց
*  Պրոդյուսեր` Թենգիզ Սեմյոնով
*  Դերերը հնչյունավորել են` Ալեքսեյ Բլոխին, Սերգեյ Ռյաբցև, Եվգենի Ռեդկո, Ալեքսանդր Պախոմով
*  Հեղինակները ներկայացված են ըստ մուլտֆիլմերի լուսագրերի։

## Մրցանակներ
* Ֆիլմը մասնակցել է «Սյուզդալ-2006» անիմացիոն ֆիլմերի բաց ռուսական փառատոնի մրցութային ծրագրին։
* 2006 թվականի Բրեդֆորդ քաղաքի փառատոնի լավագույն մանկական ֆիլմ։

## Ծանոթագրություններ

## Արտաքին հղումներ
* 
* «Այծի և ոչխարի մասին» — animos.ru

Կատեգորիա:2005 մուլտֆիլմեր
Կատեգորիա:Մուլտֆիլմեր կենդանիների մասին
Սարսափելի պատմություն

**Սարսափելի պատմություն** (), խորհրդային մուլտֆիլմ երեխաների համար։ Նկարահանվել է «Սոյուզմուլտֆիլմ» կինոստուդիայում, 1979 թվականին, ռեժիսոր Գալինա Բարինովայի կողմից։

## Սյուժե
Գետնասկյուռը և մկնիկն իրար սարսափելի պատմություններ են պատմում, և դրանից հետո նրանք չեն կարողանում քնել։

## Նկարահանող խումբ
* Ռեժիսոր` Գալինա Բարինովա
* Սցենարիս հեղինակ` Ալբերտ Իվանով
* Բեմադրող նկարիչներ` Գալինա Բարինովա, Նինա Նիկոլաևա
* Բեմադրող` Աննա Ատամանովա
* Նկարիչ-մուլտիպլիկատորներ` Լյուդմիլա Լոբանովա, Վլադիմիր Պալչիկով
* Օպերատոր` Միխայիլ Դրույան
* Կոմպոզիտոր` Վլադիմիր Կրվիցով
* Հնչյունային օպերատոր` Վլադիմիր Կուտուզով
* Դերերը հնչյունավորել են` Անատոլի Շուկին` Մկնիկ, Կոնստատին Զավալիշին` Գետնասկյուռ
* Ռեժիսորի օգնական` Լ. Մարոզովա
* Մոնտաժող` Ելենա Տերտիչնայա
* Խմբագիր` Ելենա Միխքայլովա
* Նկարահանող խմբի տնօրեն` Լյուբով Բուտիրինա

## Վերաթողարկում DVD ձևաչափով
Մուլտֆիլմը DVD ձևաչափվ վերաթողարկվել է մուլտֆիլմերի հավաքածուներում.

* «Ուրախ արկածներ», «Սոյուզմուլտֆիլմ» ստուդիա, հավաքածուի մեջ ընդգրկված են եղել հետևյալ մուլտֆիլմերը.
** Ճանապարհորդ գորտը (մուլտֆիլմ, 1965))» (1965), «Խոմայի արկածները (մուլտֆիլմ)» (1978), «Մեկ ոլոռ, երկու ոլոռ» (1981), «Սարսափելի պատմություն» (1979), «Նա բռնվեց» (1981), Բռնվեց նա, որ կծում էր» (1983), «Ջրի վրա» (1986), «Արկածներ` լաստի վրա»

## Արձագանքներ

## Ծանոթագրություններ

## Գրականություն

## Արտաքին հղումներ
* Սարսափելի պատմություն մուլտֆիլմը мультик.ру կայքում

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր կենդանիների մասին
Կատեգորիա:Ռուսերեն մուլտֆիլմեր
Խիզախ ալպինիստները

**Խիզախ ալպինիստները** (), 1950 թվականին խորհրդային նկարված մուլտիպլիկացիոն ֆիլմ, Թիֆլիսի ստուդիայի առաջին գունավոր ֆիլմը։ Մուլտֆիլմը պատմում է այն մասին, թե ինչպես են ընկերությունը և սպորտը հաղթում չարին։

## Սյուժե
Խիզախ ալպինիստներ արջը և քարայծը գնում են լեռնագագաթ նվաճելու։ Նախ նրանք գնում են գնացքով։ Վերջին կանգառում արծվառյուծից փրկելով նապաստակին` վերցնում են իրենց հետ։ Արծվառյուծը փորձում է կործանել ալպինիստներին լեռ բարձրանալիս, մի քանի անգամ փորձում է նրանց անդունդը գցել, ապա նրանց վրա հեղեղ է լցնում, բայց ալպինիստները դուրս են գալիս և նրա վրա և օղապարան են գցում, այնուհետև նրանք բարձրանում են լեռան գագաթը և դրոշ դնում։ Երգելով ուրախ երգ` նրանք գնում են տուն։

## Նկարահանող խումբ
* Սցենարիստ` Վլադիմիր Մուջիրի
* Բեմադրող ռեժիսորներ` Վլադիմիր Մուջիրի, Արկադի Խինտիբիձե
* Բեմադրող նկարիչ` Միխայիլ Սեհնաիշվիլի 
* նկարիչ-մուլտիպլիկատորներ` Գրիգորի Չմուտով, Կ. Նադիրադե, Տ. Ասատիանի, Ն. Շալիկաշվիլի, Ս. Տոպուզիս, Բորիս Ստարիկովսկի, Պ. Գիգոլաշվիլի, Վ. Ջաբադարի
* Նկարիչ դեկորատորներ` Բ. Գորգաձե, Ե. Խաչոյան, Ս. Կաշխյանի
* Օպերատորներ` Լյուբով Կլավիաշլիվի, Սառա Սպարսիաշվիլի 
* Կոմպոզիտոր` Ա. Կերեսելիձե
* Հնչյունային ձևավորող` Վ. Դոլենկո
* Հնչյունային օպերատոր` Ռոման Լապինսկի
* Ռեժիսորի օգնականներ` Բորիս Ստարիկովսկի
* Գեղարվեստական ղեկավար` Միխեիլ Ճիաուրելի

## Վերաթողարկում DVD ձևաչափով
Մուլտֆիլը DVD ձևաչափով թողարկվել է մուլտֆիլմների հավաքածուներում.

* «Սպորտային սյուժեներ», մուլտֆիլմների ժողովածու № 32, ընդգրկվել են հետևյալ մուլտֆիլմները. «Ո՞վ է առաջինը» (1950), «Լուռ բացատ» (1946), «Չեմպիոն» (1948), «Պապիկը և թոռնիկը» (1950), «Խիզախ ալպինիստները» (1950)։
* «Խիզախ ալպինիստները», դիստրոբյուտր` «ՄԱԳՆԱՏ», «Հեքիաթին հյուր» շարք, ընդգրկվել են հետևյալ մուլտֆիլմները. «Խիզախ ալպինիստները» (1950), «Ո՞վ է առաջինը» (1950), «Լուռ բացատ»(1946), «Հեքիաթ զինվորի մասին» (1948), «Պոլկանն ու Շավկան» (1949), «Խիզախ Պակը» (1953)։
* «Քաջ սրտեր», դիստրոբյուտր` «ՄԱԳՆԱՏ», «Հեքիաթին հյուր» շարք, ընդգրկվել են հետևյալ մուլտֆիլմները. «Արծվի փետուր» (1946), «Դաշտի մատուռները» (1949), «Քեզ, Մոսկվա» (1947), «Որսորդական հրացան» (1948), «Խիզախ ալպինիստները» (1950), «Փիղը և մրջյունը» (1948), «Եղջերուն ու գայլը» (1950), «Շտապ օգնություն» (1949)։

## Ծանոթագրություններ

## Արտաքին հղումներ
* 
* 

Կատեգորիա:Մուլտֆիլմեր կենդանիների մասին
Փոքրիկ Խավրոշեչկան (մուլտֆիլմ, 2006)

**Փոքրիկ Խավրոշեչկան** (), ռուսական տիկնիկային մուլտֆիլմ, որը ստեղծվել է «Անիմոս» ստուդիայում, 2006 թվականին։ Ռեժիսոր Եկատերինա Միխայիլովան ստեղծել է մուլտֆիլմը նույնանուն ռուսական ժողովրդական հեքիաթի հիման վրա։

## Սյուժե
Փոքրիկ Խավրոշեչկան որբանում է, և նրան տանում են երեք քույրերի մոտ, որոնց անվանում էին Միաչքանի, Երկաչքանի և Երեքաչքանի։ Քույրերը կարողանում էին վերածվել մեծ սարդի և շատ ուժեղ զայրանում էին, երբ կանգ էր առնում տնային ջուլհակային հաստոցը։ Նրանք ստիպում էին որբին անել տնային բոլոր գործերը, կովին կթել և հետևել ջուլհակային հաստոցին։ Խավրոշեչկային մխիթարում էր միայն կովը, նրա ականջը մեծանում էր, կարծես առագաստ լիներ, և փոքրիկը մտնում և դուրս էր գալիս խնձորենու բնից` հայտնվելով հիանալի այգում։ Այնտեղ նա տեսնում է երիտասարդ գրավիչ տղամարդու և ամաչելով վերադառնում է հետ։ Քույրերը սկսում են հետևել Խավրոշեչկային։ Նա կարողանում է քույրերին քնեցնել` երգելով` «Քնիր աչք, քնիր մյուսը» երգը։ Իսկ մեծ քրոջ երրորդ աչքի մասին նա մոռանում է։ Քույրերն ամեն ինչ տեսնում են։ Նրանք գոռում են կովի վրա. «Մենք էլ ենք նույնից ուզում»։ Մտնում են կովի մեծացող ականջի մեջ և դուրս գալիս անապատում, որտեղ հանդիպում են շատ սարդերի։ Վերադառնում են զայրացած քույրերը և որոշում են կովին մորթել և ուտել։ Կովը հասցնում է միայն ասել «Ինձ չմոռանաս»։ Չար քույրերը ուտում են կովին, իսկ ոսկորները գցում են աղջկա վրա։ Խավրոշեչկան թաղում է ոսկորները հողի մեջ և երկար լաց լինելուց հետո քնում է։

Աղջիկը արթնանում է և տեսնում է, որ կովի գերեզմանի վրա աճել է մի խնձորենի, իսկ նրա վրա` հասած խնձորներ։ Երկու խնձորենիների միջով բացվում է խնձորենու բունը և տղամարդը գալիս է Խավրոշեչկայի ետևից։ Քույրերը հարձակվում են նրանց վրա, բայց խնձորենին քույրերի վրա խնձորներ է շպրտում։ Իսկ տղամարդը Խավրոշեչկայի հետ գնում են ծառի բնի միջով, և անցքը փակվում է։ Դուրս են գալիս նրանք ծառի բնից հիանալի այգի, իսկ նրանց հետքերով գնում է մի փոքրիկ հորթ։

## Նկարահանող խումբ
* Ռեժիսոր` Եկատերինա Միխայլովա
* Պրոդյուսեր` Թենգիզ Սեմյոնով
* Սցենարի հեղինակ` Տատյանա Շեստակովա, Վլադիմիր Գոլովանով
* Բեմադրող նկարիչ` Նինա Վինոգրադովա
* Դերերը հնչյունավորել են` Մադլեն Ջաբրաիլովա
* Կոմպոզիտոր` Եկատերինա Կոմալկովա
* Անիմատորներ` Միլանա Ֆեդոսեևա, Օլգա Վեսելովա, Վլադիմիր Կադուխին
* Օպերատոր` Իգոր Սկիդան-Բոսին
* Հնչյունային օպերատոր` Վիկտոր Բրուս

## Մրցանակներ
* 2007 թվական` II Միջազգային ընտանեկան և մանկական ֆիլմերի «Հավատարիմ սիրտը» կինոփառատոնի ժյուրիի հատուկ դիպլոմ` «Հեքիաթային աշխարհի համոզման համար»` «Փոքրիկ Խավրոշեչկան», Եկատերինա Միխայիլովային։
* III Միջազգային Ստրետենական ուղղափառ փառատոն` «Ավանդույթների և ուղղափառ արվեստի զարգացման մեջ ներդրում ունենալու համար»։
* Ժյուրիի մրցանակ` VII միջազգային «Հեքիաթ» փառատոն։
* Մրցանակ լավագույն անիմացիոն ֆիլմի համար, V Համառուսական կարճամետրաժ ֆիլմերի «Ռուսաստանի ընտանիք» կինոփառատոն.:

## Տես նաև
* Միաչքանին, Երկաչքանին, Երեքաչքանին` Գրիմ եղբայրներ-ի հեքիաթը
* Բուրյոնուշկա` 1974 թվականի տիկնիկային մուլտֆիլմ
* Փոքրիկ Խավրոշեչկան` 2007 թվականի մուլտֆիլմ

## Ծանոթագրություններ

## Արտաքին հղումներ
* 
* «Փոքրիկ Խավրոշեչկան» — animos.ru 

Կատեգորիա:2006 մուլտֆիլմեր
Կատեգորիա:Ռուսական մուլտֆիլմեր
Կախել չի կարելի ներել

**Կախել չի կարելի ներել**, տարածված թևավոր արտահայտություն, որն օգտագործվում է երկու փոխադարձ բացառող հնարավորությունները նկարագրելու համար, ամֆիբոլիայի հայտնի օրինակներից մեկը։

Արտահայտության իմաստն ստորակետի բացակայության մեջ է, որի տեղափոխումն արտահայտության իմաստը հակառակ է դարձնում.
* *Կախել, չի կարելի ներել* (կախել)։
* *Կախել չի կարելի, ներել* (ներել)։

Արտահայտությունը հաճախ օգտագործվում է այլ բայերով (օրինակ՝ «կառուցել չի կարելի քանդել» ( և այլն)։

## Արտահայտության ծագում
Արտահայտությունը վերագրվել է ռուսական տարբեր ցարերի՝ սկսած Պետրոս I-ից, չնայած այն հայտնվել է բավականին ուշ և, հավանաբար, ծագել է արևմտյան աղբյուրներից։ Այսպիսով, *«Ներել չի կարելի։ Աքսորել Սիբիր։»* (, ) բանաձևը մեջբերվել է ամերիկացի լրագրող Ռ. Ռիփլիի () «Ուզում եք՝ հավատացեք, ուզում եք՝ ոչ» թերթի սյունակում։ Իբր Ալեքսանդր III-ն այդպես է պատասխանել ներման մասին խնդրանքին, բայց կայսրուհի Մարիա Ֆեոդորովնան փոխել է տեղափոխել է կետը։

Վերագրվում է նաև Կառլոս V կայսրին (1500-1558) *«Perdón(,) imposible(,) que cumpla su condena»* ձևով (բառացի՝ *«Ներել(,) անհնար է(,) ի կատար ածել նրա դատավճիռը»*)։

Հայտնի է նաև ավելի վաղ ստեղծված հետևյալ լեգենդը. Անգլիայի թագուհի Իզաբելլան իր ամուսնու՝ 1327 թվականին սպանված Էդուարդ II-ի բանտապահին ուղղված նամակում գրել է. *«Edvardum occidere nolite(,) timere(,) bonum est»* (լատիներենից հավանական թարգմանությունը՝ «Էդուարդին սպանել չհամարձակվեք ցուցաբերել վախկոտություն»)։

ԽՍՀՄ-ում արտահայտությունն առավել լայն ճանաչում է ստացել Լիա Գերասկինայի «Չսովորած դասերի երկրում» պատմվածքի հրատարակումից և դրա հիման վրա նկարահանված «Չսովորած դասերի երկրում» մուլտֆիլմի թողարկումից (ռեժիսոր՝ Յուրի Պրիտկով, 1969) հետո, որտեղ գլխավոր հերոսի կյանքը կախված է նրանից, թե ինչպես կդնի կետադրական նշանները տվյալ նախադասության մեջ։

## Կետադրություն
Ստորակետը ցույց է տալիս նախադասության բաղադրիչների հակադրումը.

* *«Կախել, չի կարելի ներել։»* 
* *«Կախել չի կարելի, ներել։»*

Միջակետն օգտագործվում է պատճառի բացահայտման համար («որովհետև» իմաստով).

* *«Կախել. չի կարելի ներել։»*
* *«Կախել. չի կարելի ներել։»*

## Տես նաև
* Համանուններ
* 12 ամիս

## Ծանոթագրություններ

## Գրականություն
* К. Душенко. Цитаты из русской истории. От призвания варягов до наших дней. Справочник. http://www.litportal.ru/genre214/author6062/read/page/28/book29846.html 
* Վարկած արտահայտության ծագման վերաբերյալ: 

Կատեգորիա:Բառախաղեր
Կատեգորիա:Թևավոր խոսքեր
Կատեգորիա:Կետադրություն
Կատեգորիա:Ռուսերեն բառեր և արտահայտություններ
Գավ անունով փիսիկը (պատմություն 2)

**Գավ անունով փիսիկը (պատմություն 2)** (), «Գավ անունով փիսիկը» երեխաների համար մուլտֆիլմերի շարքի երկրորդ թողարկումն է։

## Սյուժե
Այս թողարկման մեջ հետևյալ պատմություններն են`

* «Այդպես անազնիվ է»։ Գավ կատվիկը և նրա ընկեր շնիկը խաղում են բռնուկի. շնիկը վազում է կատվիկի հետևից։ Ծեր կատուն դա ընկալելով որպես շների և կատուների միջև հավերժական պայքարի պատրաստություն, ակնարկում է նրանց այդ մասին («Շները հետապնդում են կատուներին... Դա միշտ էլ եղել է, և միշտ կլինի»)։  Այնուամենայնիվ, ընկերները համաձայն չեն այս թշնամանքի հետ և որոշում են հերթով միմյանց հետևից վազել. Նախ` շնիկը կատվի հետևից, հետո` կատվիկը շնիկի հետևից։ Ծեր կատուն տարակուսանքի մեջ է. «Կատվիկը հալածում է շնիկին։ Այդպես չի լինում»։
* «Ե՞րբ է սկսվում կծելը»։ Կատվիկը և շնիկը փորձում են շների քթափոկը։
* «Լավ է պահված կոտլետը»։ Շնիկը Գավին խնդրում է հետևել նրա կոտլետին, բայց ծեր կատուն անմիջապես առնում է դրա հոտը։ Գավը շտապում է նրան թաքցնել։ Իսկ որտե՞ղ է ամենաապահով տեղը` կոտլետը թաքցնելու համար։ Իհարկե, փորիկի մեջ։

## Հեղինակներ

## Ծանոթագրություններ

## Արտաքին հղումներ
*Մուլտֆիլմը YouTube-ում

Կատեգորիա:1977 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր կատուների մասին
Կատեգորիա:Լև Ատամանովի մուլտֆիլմեր
Ռոս Արդերն

**Ռոս Արդերն** (, ), նոր զելանդացի դիվանագետ և ոստիկանության նախկին սպա։ 2018 թվականից ի վեր Տոկելաուի ադմինիստրատոր։

Նոր Զելանդիայի գործող վարչապետ Ջասինդա Արդերնի հայրը։

## Կենսագրություն
Արդերնն ավարտել է Նոր Զելանդիայի թագավորական ոստիկանական քոլեջը և 1974 թվականին ծառայության է անցել Նոր Զելանդիայի ոստիկանությունում։ Իր ոստիկանական կարիերայի 40 տարիներից մոտ 20-ը նա անցկացրել է քրեական հետախուզության բաժնում և 5 տարի՝ որպես Մատամատա-Պիակոյի շրջանի հրամանատարի տեղակալ։

2002 թվականին Արդերնը հանձնակատարի շնորհակալությունն է ստացել 1999 թվականին կողոպուտի, մարդու առևանգման և սեռական բռնության գործի հետաքննության ժամանակ ծառայողական պարտականությունները կատարելիս իր աշխատանքի համար։ Նա հաջողությամբ երեքժամյա բանակցություններ է վարել մաչետեով զինված մարդու հետ։

2005 թվականին Արդերնը նշանակվել է Նիուեյ կղզու ոստիկանության կոմիսար երկու տարի ժամկետով (ավելի ուշ ժամկետը երկարաձգվել է մինչև չորս տարի)։ Այդ ընթացքում, նա անցկացրել է մոտ մեկ տարի որպես ղեկավար կղզու ոստիկանության պետ։ Եղել է նաև Նիուեյի բանտի տնօրենն ու ներգաղթի տնօրենը։

2009 թվականից մինչև 2013 թվականը Նոր Զելանդիայի ոստիկանության կապի սպա էր Խաղաղ օվկիանոսի հարավային մասում, որը տեղակայված էր Սամոայի վրա։

2013 թվականի հոկտեմբերին, արտաքին գործերի նախարար Մյուրեյ Մաքալլին, նշանակվել է Նոր Զելանդիայի Գերագույն հանձնակատար Նիուեում։ Պաշտոնը լքել է 2014 թվականի փետրվարին։

2017 թվականի դեկտեմբերի 15-ին ԱԳ նախարար Ուինսթոն Փիթերսը հայտարարել էր, որ 2018 թվականից Տոկելաուի հաջորդ ադմինիստրատորը կդառնա Արդերնը։

## Ծանոթագրություններ

Կատեգորիա:Նոր Զելանդիայի քաղաքական գործիչներ
Կատեգորիա:Նորզելանդացի դիվանագետներ
Sine from Above

«**Sine from Above**» (), ամերիկացի երգչուհի Լեդի Գագայի և անգլիացի երգիչ Էլթոն Ջոնի երգ, որը մտնում է Գագայի 2020 թվականին թողարկված վեցերորդ ստուդիական ալբոմի՝ «Chromatica»-յի կազմի մեջ։

## Նկարագրություն
[thumb|upright|[Լեդի Գագան և Էլթոն Ջոնը 2010 թվականին]]

«Sine from Above» երգը Գագայի և Ջոնի երկրորդ համագործակցությունն է ստուդիայում։ Առաջինը նրանց «Hello Hello» դուետն էր 2011 թվականի Գնոմեոն և Ջուլիետը անիմացիոն ֆիլմում։ Այս զույգը բազմիցս հանդես է եկել միասին, ներառյալ Գրեմմի 2010 մրցանակաբաշխությունը, որի ժամանակ նրանք կատարել են Լեդի Գագայի «Poker Face» երգն ու պոպուրին՝ բաղկացած Ջոնի «Your Song» և Գագայի «Speechless» երգերից․ «Էլթոնը միշտ ինձ մաևտահրավեր է նետել հոգ տանել իմ արտիստիզմի մասին և իսպակես հոգ տանել իմ մասին։

Beats 1-ի Զեյն Լոուիին տված հարցազրույցում Գագան պատմել է այդ երգի վրա Ջոնի հետ իր աշխատանքի մասին։ Նա նկարագրել է Էլթոնին որպես իր «ուսուցիչ» և բացատրել, թե ինչ կարևոր դեր է նա կատարել ապաքինման ճանապարհին։ Եվ ես շատ, շատ եմ հարգում նրան։ Նա այնքան, այնքան յուրահատուկ է։ Եվ ես չեմ կարող ձեզ փոխանցել, թե ինչպես է նա օգնել են ինձ իմ կյանքի ընթացքում, ցույց տալով, որ դուք կարող եք անցնել կյանքի ամբողջ ճանապարհը․․․ լինել անկեղծ, աշխարհում լավ բաներ անել, հոգ տանել ձեր մասին և  այնտեղ լինել»։ Պրոդյուսեր Axwell-ն ավելի ուշ Rolling Stone-ին  տված հարցազրույցում պատմել է այն մասին, թե ինչպես է հայտնվել այդ երգը՝ հայտարարելով․ «Ես մի հին երգ ունեի, որի վրա 7 տարի առաջ աշխատում էինք Էլթոն Ջոնի հետ։ Մենք փորձել ենք աշխատել դրա վրա, բայց չենք կարողացել ստանալ դա այնպես, ինչպես ուզում էինք։ Բացի այդ, բավականին դժվար էր կապվել Էլթոն Ջոնի հետ։ Ես ունեի այն համակարգչում, և ես մտածեցի, «Սպասեք մի րոպե։ 'Լեդի Գագան և Էլթոն Ջոնը ընկերներ են'»։ Այնուհետև Axwell-ը դեմո տարբերակն ուղարկել է Գագային և BloodPop-ին, ով սիրել է այդ երգը և որոշել այն ձայնագրել Chromatica-յի համար՝ համագործակցելով Ջոնի հետ

## Երաժշտություն և տեքստ
«Sine from Above»-ն էլեկտրոնիկայից ներշնչված էլեկտրոփոփ երգ է։ Տեքստի առումով երգը խոսում է թրանս սինթեզատորների երաժշտության բուժիչ ուժի մասին։

Գագան վերնագրում բառերի խաղը բացատրել է որպես հղում այն բանին, որ երաժշտությունը նրա համար փրկություն էր, երբ նա ցավ էր զգում, ասելով. «S-I-N-E, քանի որ դա ձայնային ալիք է»։

## Իրավունքներ և անձնակազմ
Իրավունքները վերցվել են Tidal-ից․
* Լեդի Գագա՝ վոկալ, երգի հեղինակ
* Էլթոն Ջոն՝ վոկալ, երգի հեղինակ
* BloodPop՝ պրոդյուսեր, երգի հեղինակ, կիթառ, ստեղնաշարայիններ, պերկուսիա, բաս, հարվածայիններ
* Klahr՝ պրոդյուսեր, երգի հեղինակ, կիթառ, ստեղնաշարայիններ, պերկուսիա, բաս, հարվածայիններ
* Axwell՝ պրոդյուսեր, երգի հեղինակ, կիթառ, ստեղնաշարայիններ, պերկուսիա, բաս, հարվածայիններ
* Liohn՝ պրոդյուսեր, երգի հեղինակ, կիթառ, ստեղնաշարայիններ, պերկուսիա, բաս, հարվածայիններ
* Burns՝ պրոդյուսեր, կիթառ, ստեղնաշարայիններ
* Ռամի Յաքուբ՝ լրացուցիչ պրոդյուսեր, երգի հեղինակ
* Բենջամին Ռայս՝ երգի հեղինակ, միքսեր, ձայնագրող ինժեներ, վոկալի պրոդյուսեր
* Ռայան Թեդեր՝ երգի հեղինակ
* Սեբաստիան Ինգրոսո՝ երգի հեղինակ
* Վինսենթ Փոնթեյր՝ երգի հեղինակ
* Սալեմ Ալ Ֆակիր՝ երգի հեղինակ
* Թոմ Նորիս՝ միքսերի օգնական
* Ի․ Սքոթ Քելի՝ միքսեր
* Ռենդի Մերիլ՝ մասթերինգի ինժեներ

## Չարթեր

## Թողարկման պատմություն

## Ծանոթագրություններ

Կատեգորիա:2020 երգեր
Կատեգորիա:Լեդի Գագայի սինգլներ
Վրձինը

**Վրձինը** (), ռուսական կարճամետրաժ նկարված մուլտիպլիկացիոն ֆիլմ, որը նկարահանվել է 2000 թվականին, «Սոյուզմուլտֆիլմ» կինոստուդիայում։ «Ուրախ կարուսել» № 29 մուլտիպլիկացիոն ալմանախի երեք սյուժեներից առաջինն է։

Մուլտֆիլմը մասնակցել է անիմացիոն ֆիլմերի ռուսական բաց փառատոնի մրցութային ծրագրին, որն անցկացվել է 2001 թվականին, Տարուսում։

## Սյուժե
Մուլտֆիլմը նկարահանվել է ըստ Հենրիխ Սապգիրի բանաստեղծության։ Այն պատմում է միամիտ առյուծի ձագի պատմությունը, որն իրեն նկարիչ է պատկերացնում, քանի որ իր պոչի ծայրին վրձին ունի։

## Հեղինակներ

## Ծանոթագրություններ

## Արտաքին հղումներ
* 

Կատեգորիա:Ալեքսանդր Դավիդովի մուլտֆիլմեր
Կատեգորիա:2000 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Ագնես Բյորիեսոն

**Ագնես Բյորիեսոն** (, ամբողջական անունը՝ Ագնետա (Ագնես) Ֆրեդրիկա Բյորիեսոն, , ), շվեդ նկարիչ։

## Կենսագրություն
Ագնես Բյորիեսոնը ծնվել է 1827 թվականի մայիսի 1-ին, Ուփսալայում Յոհան Բյորիեսոնի և նրա կնոջ՝ հնագույն Ֆոկ ընտանիքից սերված Բերնդտ Ֆոկի դուստր Ֆրեդրիկա Գուստավա Ֆոկի ընտանիքում։ 1849 թվականին Ագնեսը դարձավ այն չորս աշակերտներից մեկը, ում բացառիկ հնարավորություն ընձեռվեց սովորելու Ազատ արվեստների թագավորական ակադեմիայում, որն այդ ժամանակ փակ էր աղջիկների համար։ Մյուս աշակերտուհիների թվում էին՝ Ամալիա Լինդեգրենը, Ժանետ Մյուլլերը և Լեա Ալբորնը։ Այնուհետև Բյորիեսոնը 1852–1853 թվականներին ուսումը շարունակեց Կոպենհագենում Կոնստանտին Հանսենի մոտ, 1853–1856 թվականներին Ստոկհոլմում՝ Յոհան Բոկլունդի մոտ, ապա Փարիզում և Դյուսելդորֆում։ 1865 թվականին նա եղել է Դյուսելդորֆի գեղարվեստական դպրոցի ներկայացուցիչ Բենջամին Վոտիեի աշակերտուհին։ 1865 թվականին Փարիզում որոշ ժամանակ անցկացնելուց հետո Բյորիեսոնը մեկնում է Իտալիա, որտեղից կարճ ժամանակով վերադառնում է Դյուսելդորֆ՝ Վիլհելմ Զոնից մասնավոր դասեր ստանալու նպատակով։

Վերջապես, Ագնես Բյորիեսոնը բնակություն է հաստատում Հռոմում և որոշ ժամանակ ապրում իր ընկերուհու՝ նկարիչ Սոֆի Ռոբինգի հետ։ Նա իր գործերն ուղարկում էր Շվեդիա և մինչև 1880 թվականը մասնակցում էր Շվեդիայի թագավորական ակադեմիայում անցկացվող ցուցահանդեսներին, որի անդամ էր դարձել 1872 թվականին։ 1873 թվականին Բյորիեսոնի գործերը ցուցադրվում են Վիեննայի համաշխարհային ցուցահանդեսում։ Նկարչի գործերից շատերը ստեղծվել են բաց երկնքի տակ, իր կարիերայի վերջին փուլում նա որդեգրել է դիվիզիոնիզմի գեղարվեստական ոճը։ Բյորիեսոնը շատ ժամանակ է անցկացրել Վենետիկում և Սիցիլիայում, կարճ ուղևորություններ է կատարել Իսպանիայում և Մարոկկոյում։ Վերջին երեք տարիներին նա բնակվում է Լիգուրիայում։

Նա մահացել է 1900 թվականի հունվարի 26-ին, իտալական Ալասիո քաղաքում։ Ագնես Բյորիեսոնի աշխատանքները կարելի է տեսնել Շվեդիայի ազգային թանգարանում, Գյոթեբորգի գեղարվեստի թանգարանում և Մալմյոյի արվեստի թանգարանում։

## Պատկերասրահ

Agnes Börjesson by Constantin Hansen.jpg|Բյորիեսոնի դիմանկարը, հեղինակ՝ Կոնստանտին Հանսեն
Agnes Börjeson - Italiensk kvinna vid brunnen.jpg|Իտալուհին ջրհորի մոտ (Տաորմինա)
Scene from a Venetian Canal. Sketch (Agnes Börjesson) - Nationalmuseum - 21702.tif|Տեսարան Վենետիկի ջրանցքից
Markuskyrkan i Venedig x Agnes Börjesson.jpg


## Ծանոթագրություններ

## Արտաքին հղումներ
* Malerwerke des neunzehnten Jahrhunderts: Beitrag zur Kunstgeschichte
* Nordisk familjebok - Börjesson, Agneta (Agnes) Fredrika

Կատեգորիա:19-րդ դարի կին արվեստագետներ
Կատեգորիա:Շվեդ արվեստագետներ
Կատեգորիա:Շվեդ կին արվեստագետներ
Կատեգորիա:Շվեդ նկարչուհիներ
Կատեգորիա:Շվեդիայի գեղարվեստի թագավորական ակադեմիայի անդամներ
Թրեյսի Թոմս

**Թրեյսի Թոմս** (, ), ամերիկացի դերասանուհի, որն առավել հայտնի է «Դետեկտիվ Ռաշ» (2005-2010) հեռուստասերիալում խաղացած դերով։

## Կյանք և կարիերա
Թրեյսի Նիկոլ Թոմսը ծնվել է ԱՄՆ-ի Մերիլենդ նահանգի Բալթիմոր քաղաքում։ Նրա հայրը՝ Դոնալդ Թոմսը, «Discovery» ստուդիայում վավերագրական ֆիլմերի արտադրության փոխնախագահն էր։ 1993 թվականին Թրեյսին ավարտել է Բալթիմորի գեղարվեստի դպրոցը։ Այնուհետև սովորել է Ջուլիարդեում, ինչպես նաև ավարտել է Հովարդի համալսարանը։ Մի քանի տարի ելույթ է ունեցել Բրոդվեյում։ 2002 թվականին առաջնաելույթ է ունեցել հեռուստատեսությամբ։

Թոմսը նկարահանվել է 2004 թվականի կարճատև գոյություն ունեցած «Wonderfalls» սերիալում, որից հետո հինգ տարի նկարահանվել է «Դետեկտիվ Ռաշ» շոուում։ Շոուի և նկարահանումների միջև ընկած ընդմիջումների ժամանակ խաղացել է երկրորդ պլանի դերեր այնպիսի ֆիլմերում, ինչպիսիք են «Սատանան կրում է Պրադա» և «Մահվան ապացույց», իսկ 2011 թվականին  նկարահանվել է «Հերիի օրենքը» սերիալի մի քանի էպիզոդում։

2013 թվականի փետրվարին Թոմսը ստացել է ABC-ի «Գոթիկա» պիլոտի կենտրոնական դերերից մեկը։

2016 թվականին Շառլոտ դերով հայտնվել է Բրոդվեյի «Ֆալցետներ» մյուզիքլի վերածննդում։

2016-2018 թվականներին խաղացել է «Սեր» սերիալում։

2018 թվականից նկարահանվել է «9-1-1» սերիալում։

## Ֆիլմագրություն

## Մրցանակներ և անվանակարգեր
* 2006՝  երկու «Black Reel Awards» մրցանակ՝ «Լավագույն դերասանական անսամբլ» և «Երկրորդ պլանի լավագույն դերասանուհի» («Բոհեմ») անվանակարգերում։
* 2006՝ երկու «Broadcast Film Critics Association Awards» մրցանակ «Լավագույն դերասանական անսամբլ» և «Լավագույն երգ» («Բոհեմ») անվանակարգերում։
* 2013՝ «Las Vegas International Film Festival» մրցանակ «Երկրորդ պլանի լավագույն դերասանուհու» («Ոչնչացում») համար։

## Ծանոթագրություններ

Կատեգորիա:1975 ծնունդներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Բալթիմոր քաղաքում ծնվածներ
Կատեգորիա:Թատրոնի դերասանուհիներ
Կատեգորիա:Հովարդի համալսարանի շրջանավարտներ
Կատեգորիա:Օգոստոսի 19 ծնունդներ
Փեթրիս Քալրս

**Փեթրիս Քալրս** (, ), ամերիկացի արվեստագետ և ակտիվիստ։  Քալրսը փաստաբան է Լոս Անջելեսի բանտում և Black Lives Matter շարժման համահիմնադիրներից է ։ Նա նաև ներկայանում է որպես ոչ ավանդական սեռական կողմնորոշում ունեցող ակտիվիստ։

## Կենսագրություն և անձնական կյանք
Քալրսը ծնվել է Լոս Անջելես, Կալիֆոռնիայում։ Նա մեծացել է Սան Ֆրանցիսկոյի հովտային և սնանկ Փաքոյմա փողոցում։ Վաղ տարիքում դարձել է ակտիվիստ միանալով Լոս Անջելեսի *Bus Riders Union* կազմակերպությանը։ Ավելի ուշ Լոս Անջելեսի կալիֆոռնյան համալսարանի կրոն և փիլիսոփայություն բաժնում ստացել է իր բակալավրի աստիճանը։ Այժմ դասավանդում է արվեստի և դիզայնի մասնավոր դպրոցում։ Փեթրիսը նաև դասավանդում է սոցիալական արդարության և համայնքային կազմակերպման մագիստրոսական աստիճանի համար դիմած ուսանողներին՝ Պրեսկոտի քոլեջում։

Քալրսը նշել է, որ ծնողները նրան դուրս են հանել տանից, երբ նա բացահայտել է իր ոչ ավանդական սեռական կողմնորոշման մասին 16 տարեկանում։ Վաղ տարիքում ներգրավված է եղել աղանդավորական համայնքի մեջ, սակայն մեծանալով հիասթափվել է եկեղեցական արժեքներից։ Սկսել է հետաքրքրվել Նիգերիական Իֆա կրոնով և ներառել դրա ծիսակատարությունները քաղաքական ցույցերի ընթացակարգերում։ Մի հարցազրույցի ժամանակ ասել է․ 
 

## Black Lives Matter
Համայնքային կազմակերիչներ և իր ընկերներ Ալսիյա Գարզայի և Օպալ Տոմետիի հետ միասին, Քալրսը հիմնադրել է *Black Lives Matter* շարժումը։ Նրանք երեքով այս շարժումը սկսել են այն բանից հետո, երբ աֆրոամերիկացի 17–ամյա Թրեյվոն Մարտինին սպանելուց հետո ամերիկացի Ջորջ Զիմմերմանը պատասխանատվութունից ազատվեց։ Քալրսը   
օգտագործել է #BlackLivesMatter հեշթեգը, նախկինում օգտագործված Գարզայի կողմից, Մարտինի դեպքի մասին ֆեյսբուքյան հրապարակման մեջ։ Հետագայում նա իր նախաբանը նկարագրել է որպես աֆրո–ամերիկյան իրավունքների պայքարի շարժառիթ, հատկապես նրանից հետո, երբ իր 19–ամյա եղբոր վրա ուժ է գործադրվել լոսանջելեսյան բանտերից մեկում։

## Ծանոթագրություններ

Կատեգորիա:21-րդ դարի ամերիկացի կանայք
Կատեգորիա:Ամերիկացի արվեստագետներ
Մարկ Ուեբ

**Մարկ Պրեստոն Ուեբ** (, ), ամերիկացի կինոռեժիսոր և կլիպմեյքեր։ Հայտնի է «Ամռան 500 օր» ռոմանտիկական կատակերգության և Սարդ-մարդը ֆրանչիզի երկու՝ «Անհավանական Սարդ-մարդը» և «Անհավանական Սարդ-մարդը 2», վերաթողարկումների վրա աշխատանքով։

## Կենսագրություն
Մարկ Ուեբը ծնվել է Ինդիանա նահանգի Բուլմինգտոն քաղաքում։ Երբ նա 1,5 տարեկան էր, ծնողները տեղափոխվել են Վիսկոնսին նահանգի Մեդիսոն քաղաք, որտեղ էլ մեծացել է։ Ուեբը ավարտել է Madison West High School-ը, որից հետո ընդունվել է Colorado College և Նյու Յորքի համալսարան, ավարտելուց հետո սովորել  է Վիսկոնսինի համալսարանում։

Ուեբի առաջին լիամետրաժ ֆիլմը եղել է «Ամռան 500 օր»-ը, որը թողարկվել է 2009 թվականին և արժանացել է քննադատների և հանդիսատեսի դրական ընդունելությանը։ Մինչ այդ Ուեբն աշխատել է որպես կլիպմեյքեր և հարյուրից ավելի տեսանյութ է նկարահանել տասնյակ արտիսների համար։ 2010 թվականի հունվարին Columbia Pictures-ը պայմանագիր է կնքել «Անհավանական սարդ մարդը» ֆիլմի նկարահանման համար։ Այն դարձել է առաջին ֆրանչիզի վերաթողարկումը,  որի ռեժիսորը Սեմ Ռեյմին էր։ Ֆիլմը սկսել է թողարկվել 2010 թվականի ամռանը և նրա գլխավոր դերը կատարել է Էնդրյու Գարֆիլդը։

## Ֆիլմագրություն

## Ծանոթագրություններ

## Արտաքին հղումներ
* mvdbase.com — Marc Webb Videography 
* Die Musik Video Datenbank

Կատեգորիա:1974 ծնունդներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Նյու Յորքի համալսարանի շրջանավարտներ
Կատեգորիա:Օգոստոսի 31 ծնունդներ
Էվելին Բրենթ

**Էվելին Բրենթ** (, ի ծնե **Մերի Էլիզաբեթ Ռիգս,**  ,), համր կինոյի ամերիկացի դերասանուհի։

## Կենսագրություն
Էվելին Բրենթը ծնվել է հինգ հոգանոց ընտանիքում։ Երբ Էվելինը փոքր էր, մայրը մահացել է։ Հայրը՝ Արթուրը, նրան միայնակ է մեծացրել։ Դեռահաս տարիքում նա տեղափոխվել է Նյու Յորք։ Նա ի սկզբանե սովորել է մանկավարժություն, ապա աշխատել է որպես մոդել։ Բրենթն իր կարիերան սկսել է Նյու Ջերսիի կինոստուդիայում։  Կինոէկրաններին նա իր դեբյուտը կատարել է 1915 թվականին «The Heart of a Painted Woman» ֆիլմում։

Էվելին Բրենթը մահացել է 1975 թվականի հունիսի 4-ին՝ իր տանը՝ սրտի կաթվածից։ Դերասանուհու մարմինը դիակիզվել է և թաղվել Սան Ֆերնանդոյում։ Կինեմատոգրաֆում իր ավանդի համար նրան աստղ է շնորհվել Հոլիվուդյան փառքի ծառուղում։

## Անձնական կյանք
մինի
Էվելինն ամուսնացել է 3 անգամ, սակայն երեխա չի ունեցել։

* 1 Բերներդ Ֆեյման ( 1922 թ. նոյեմբերի 1 —  1927թ. օգոստոսի 16)
* 2 Հարի Էդվարդս (1928 թ. նոյեմբերի 28— 11947 թ. հունիսի 10)
* 3 Հարրի Ֆոքս(? — 1959 հուլիսի 20) մինչև իր կյանքի վերջը

մինի
մինի
մինի

## Ընտրված ֆիլմագրություն
* 1916 — *Յուկոնի հայհոյանքը*
* 1917 — *Մինչև մահ*
* 1917 — *Ռաֆֆլես, սիրահար*
* 1922 — *[[Իսպանական գրաստ]]*
* 1925 — *[[Արգելված բեռ]]*
* 1925 — *Լեդի Ռոբին Հուդ*
* 1926 — *Սիրիր նրանց և թող նրանց*
* 1927 — *Ստորգետնյա*
* 1928 — *Վերջին հրամանը*
* 1928 — *Միջամտություն*
* 1928 — *Չար կապեր*
* 1929 — *[[Բրոդվեյ]]*
* 1929 — *Ինչու՞ խոսել այս մասին*
* 1930 — *Բանակային շքերթ*
* 1930 — *Արծաթե ոհմակ*
* 1931 — *Խելագար շքերթ*
* 1932 — *Ուժեղ ճնշման տակ*
* 1935 — *Արոտավայրի վրայի տունը*
* 1937 — *Շանհայի դուստրը*
* 1938 — *Նշանառուները*
* 1941 — *Հարկադիր վայրէջք*
* 1941 — *Գաղտնի գործակալ Հոլթ*
* 1943 — *Յոթերորդ զոհը*
* 1948 — *Ոսկե աչք*
* 1957 — *Կառամատույցների քարավան*

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Ամերիկացի կինոդերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի դերասանուհիներ
Կատեգորիա:Հոլիվուդյան փառքի ծառուղի
Կատեգորիա:Համր կինոյի դերասաններ
Կատեգորիա:Բեմական կեղծանուններ
Ադրբեջանի նախագահին առընթեր Ռազմավարական հետազոտությունների կենտրոն

**Ադրբեջանի նախագահին առընթեր Ռազմավարական հետազոտությունների կենտրոն** (, ), ադրբեջանական ոչ կառավարական վերլուծական կենտրոն։ Տեղակայված է Բաքվում։ Հիմնադրվել է ԱՀ Նախագահի 2007 թվականի նոյեմբերի 12-ի հրամանով։

## Վարչություններ
### Ներքին քաղաքականության վերլուծության վարչություն
Վարչությունը իրականացնում է գիտական և հայեցակարգային հետազոտություններ պետության ներքաղաքական ուղղության, դրա իրականացման մեխանիզմենրի, գոյություն ունեցող խնդիրների և դրանք լուծելու հնարավոր տարբերակների մասով։ Իրականացվում են գիտական հետազոտություններ Ադրբեջանական Հանրապետության սոցիալական շահերի որոշման, ապահովման և պաշտպանության համար, իրականացվում են պետության ներսում կատարվող և կատարվելիք հիմնարար բարեփոխումների կարևոր ասպեկտները, հետազոտվում է ներքին քաղաքական ուժերի վարքագծերը և դրանց ազդեցությունը ներպետական զարգացումներին։

### Արտաքին քաղաքականության վերլուծության վարչություն
Վարչությունը զբաղվում է միջազգային հարաբերությունների համակարգում տեղի ունեցող հիմնարար փոփոխությունների հետազոտությամբ, հայտնաբերելով տարածաշրջանային և գլոբալ քաղաքական տենդենցները և դրանց հնարավոր ազդեցությունը Ադրբեջանական Հանրապետությնա վրա։ Վարչությունը զբաղվում է նաև պետության արտաքին քաղաքականության, դրա իրականացման մեխանիզմների և գոյություն ունեցող խնդիրների գիտատեսական հետազոտություններով։

### Տնտեսական վերլուծության և գլոբալ հարցերի վարչություն
Այս վարչության հիմնական նպատակն է հետևել ադրբեջանական և համաշխարհային տնտեսության տենդենցներին, հետազոտել և վերլուծել այն, տրամադրելով անհրաժեշտ խորհրդակցությունը։ Վարչության գիտահետազոտական գործունեությունը իրականացվում է մի քանի ուղղություններով՝ Ադրբեջանում և աշխարհում տնտեսական գործընթացնքների դիտարկում և վերլուծություն, պետության և աշխարհի զարգացմանն օժանդակող գործոնները։

## Ծանոթագրություններ

## Արտաքին հղումներ
* Պաշտոնական կայք
* Caucasus International հանդեսի պաշտոնական կայք

Կատեգորիա:2007 հիմանդրումներ Ադրբեջանում
Կատեգորիա:2007 հիմնադրված հետազոտական ինստիտուտներ
Կատեգորիա:Ադրբեջանի հետազոտական ինստիտուտներ
Կատեգորիա:Ադրբեջանի վերլուծական կենտրոններ
Այրին Հանթ

**Այրին Հանթ** (, ), ամերիկացի կին գրող, ով հայտնի է դեռահասների մասին վեպերով։

Գրականության մի քանի մրցանակների դափնեկիր, մասնավորապես՝ Ջոն Նյուբերի անվան մեդալակիր (1967 թվական)։

## Կենսագրություն
Ավարտել է Էրբանայի Իլինոյսի անվան համալսարանը՝ 1939 թվականին ստանալով բակալավրի աստիճան։ 1946 թվականին Մինեապոլիսի Մինեսոտայի համալսարանում ստացել է մագիստրոսի աստիճան։ 1935—1945 թվականներին աշխատել է Իլինոյսի հասարակական դպրոցներում՝ որպես անգլերենի և ֆրանսերենի ուսուցիչ։ Այնուհետև University of South Dakota Vermillion դասավանդել է հոգեբանություն։

## Գրքեր
* Across Five Aprils, Follett, 1964 թվական։
* Up a Road Slowly, Follett, 1966 թվական։
* Trail of Apple Blossoms, illustrated by Don Bolognese, Follett, 1968 թվական։
* No Promises in the Wind, Follett, 1970 թվական, ռուս. թարգմ․՝ «Չարագուշակ քամին» (1977—1978 թվականներ)։
* The Lottery Rose, Scribner, 1976 թվական։
* William: A Novel, Scribner, 1978 թվական։
* Claws of a Young Century, Scribner, 1980 թվական։
* The Everlasting Hills, Scribner, 1985 թվական։

; Սխալ հեղինակ (Ռուսաստանում)
1990–ական թվականներին Ռուսաստանում հրատարակվել են երկու սիրավեպեր («Երջանիկ լինելու տաղանդը» և «Երջանիկ հանդիպում»), որոնց հեղինակը սխալմամբ նշել է Այրին Հանթի անունը։ Երկու գրքերն էլ ոչ մի առնչություն չունեն գրողի ստեղծագործությանը․ նա սիրավեպեր չի գրել։ Այսպես, «Երջանիկ լինելու տաղանդը» վեպի իրական հեղինակը Միշել Ռեյդն է (Michelle Reid. Lost in Love)։

## Ծանոթագրություններ

## Արտաքին հղումներ
* Winning authors: profiles of the Newbery medalists (2003) https://books.google.am/books?id=PtjKpgdZS00C&pg=PA153&lpg=PA153&dq=Irene+Hunt+1907&source=bl&ots=hPFNLfbScn&sig=yPnJsiU1puPgGu1FeFF4evcMW2E&hl=ru&ei=6OaSSsamGcTJ_gbP8JyvAg&sa=X&oi=book_result&ct=result&resnum=7
* Книги Айрин Хант

Կատեգորիա:1902 ծնունդներ
Կատեգորիա:Մայիսի 8 ծնունդներ
Կատեգորիա:Մայիսի 18 մահեր
Կատեգորիա:2001 մահեր
Կատեգորիա:Անձինք այբբենական կարգով
Կատեգորիա:Գրողներ այբբենական կարգով
Կատեգորիա:Ամերիկացի գրողներ
Կատեգորիա:20-րդ դարի ամերիկացի կին գրողներ
Կատեգորիա:Ամերիկացի մանկագիրներ
Կատեգորիա:Ամերիկացի կին վիպասաններ
Կատեգորիա:20-րդ դարի ամերիկացի վիպասաններ
Կատեգորիա:Ամերիկացի մանկավարժներ
Կատեգորիա:Ամերիկացի երկարակյացներ
Ալեքսանդր Գաբիշև

**Ալեքսանդր Պրոկոպևիչ Գաբիշև** (, ), ռուս հասարակական ընդդիմադիր գործիչ, ռազմիկ-շաման։ 2019-ին նա կազմակերպեց ընդդեմ Պուտինի հանրային բողոքի ցույց՝ Յակուտսկից Մոսկվա երթուղով անցնող քայլերթի ձևով։

## Կենսագրություն
Ալեքսանդր Գաբիշևը ծնվել է 1968 թվականի նոյեմբերի 22-ին։ Սովորել է Յակուտսկի պետական համալսարանի պատմության ֆակուլտետում, բայց չի աշխատել իր մասնագիտությամբ, եղել է զոդող և բակապան։

Գաբիշևը Ժողովրդական քրիստոներության հետևորդ է, որը պատմականորեն տարածված է Սիբիրում և Հեռավոր Արևելքում բնիկների և փոքր ժողովուրդների շրջանում, մկրտվել է որպես ուղղափառ և միևնույն ժամանակ դավանում է ավանդական յակուտյան հավատալիքները։ Գաբիշևն իրեն անվանում է շաման-մարտիկ, ով Աստծուց առաջադրանք էր ստացել․ նա շաման է դարձել 2009 թվականին։

2018 թվականի օգոստոսի սկզբին Գաբիշևը մեկնեց արշավի դեպի Մոսկվա՝ իրեն անվանելով ուխտագնաց, մարդ, ով տարածում է Հեռավոր Հյուսիսային տարածքների բնիկների մի քանի հավատալիքներ։

### 2019 թ․ քայլերթ
2019 թվականի մարտի 6-ին Գաբիշևը Յակուտսկից ոտքով ուղևորվեց Մոսկվա՝ Պուտինին Կրեմլից վտարելու համար։ Ճանապարհին մի քանի քաղաքներում նա ցույցեր կազմակերպեց։

2020 թվականի մայիսի 12-ին Գաբիշևը իր բնակարանում կալանավորեց և ստիպողաբար տեղափոխվեց հոգեբուժարան։ Գաբիշևի պաշտպանները միջնորդություն են ներկայացրել Մարդու իրավունքների եվրոպական դատարան՝ հոգեբուժարանում նրա առողջությանը սպառնացող վտանգի կապակցությամբ։

## Ծանոթագրություններ

Կատեգորիա:Ռուսաստանում ծնվածներ
Կատեգորիա:Ակտիվիստներ
Կատեգորիա:Մարդու իրավունքները Ռուսաստանում
Կատեգորիա:Շամանություն
Կատեգորիա:Ռուս հասարակական գործիչներ
Տիկին Բովարի (ֆիլմ, 2000)

**«Տիկին Բովարի»** (), ռեժիսոր Տիմ Ֆայվելի կողմից 2000 թվականին նկարահանված հեռուստաֆիլմ՝ Գյուստավ Ֆլոբերի նույնանուն վեպի հիման վրա։ Ֆիլմի պրեմիերան տեղի է ունեցել 2000 թվականի փետրվարի 6–ին ԱՄՆ-ում։

## Սյուժե
Իրական զգացմունքներ ապրելու ցանկությունը Էմմա Բովարիին (Ֆրենսիս Օ'Կոնոր) ստիպել է ամբողջովին ընկղմվել սիրո կրքերի հորձանուտում՝ մոռանալով ամուսնու (Հյու Բոնևիլ) և փոքրիկ դստեր մասին։ Նրա վեպերը և շքեղության նկատմամբ մոլուցքը քայքայել ու կործանել է ընտանիքը։

## Դերակատարներ

## Պարգևներ և անվանակարգեր
*2001 թվական՝ «Ոսկե գլոբուս» մրցանակ «Լավագույն մինի-սերալի կամ հեռուստատեսության ֆիլմի դերասանուհի» (Ֆրենսիս Օ'Կոնոր) անվանակարգում։
*2001 թվական՝ «BAFTA TV Award» մրցանակ երկու՝ «Լավագույն հանդերձանքի դիզայն» (Անուշա ՆիրաջիկАнуша) և «Լավագույն դիմահարդարում» (Վիվիեն Ռայլի) անվանակարգերում։

## Ծանոթագրություններ

## Արտաքին հղումներ
* 
* 

Կատեգորիա:2000 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Անգլերեն հեռուստասերիալներ
Կատեգորիա:Բրիտանական դրամա ֆիլմեր
Կատեգորիա:Ֆիլմեր ամուսնական դավաճանության մասին
Կատեգորիա:Ֆիլմեր այբբենական կարգով